CELEX: 62013CN0560
Language: sk
Date: 2013-10-30 00:00:00
Title: Vec C-560/13: Návrh na začatie prejudiciálneho konania, ktorý podal Bundesfinanzhof (Nemecko) 30. októbra 2013 — Finanzamt Ulm/Ingeborg Wagner-Raith ako právna nástupkyňa po zomrelej Marii Schweierovej

25.1.2014   
            
            
               SK
            
            
               Úradný vestník Európskej únie
            
            
               C 24/4
            
         Návrh na začatie prejudiciálneho konania, ktorý podal Bundesfinanzhof (Nemecko) 30. októbra 2013 — Finanzamt Ulm/Ingeborg Wagner-Raith ako právna nástupkyňa po zomrelej Marii Schweierovej
   (Vec C-560/13)
   2014/C 24/07
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesfinanzhof
   
      Účastníci konania pred vnútroštátnym súdom
   
   
      Navrhovateľ: Finanzamt Ulm
   
      Odporkyňa v konaní: Ingeborg Wagner-Raith ako právna nástupkyňa po zomrelej Marii Schweierovej
   
      Ďalší účastník konania: Bundesministerium der Finanzen
   
      Prejudiciálne otázky
   
   
               1.
            
            
               Nebráni voľný pohyb kapitálu podľa článku 73b Zmluvy ES (od 1. mája 1999 článok 56 ES) (1) takej vnútroštátnej právnej úprave (v tomto prípade § 18 ods. 3 AuslInvestmG), podľa ktorej sa v prípade tuzemských podielnikov na zahraničných investičných fondoch majú za určitých podmienok k vyplateným dividendám dodatočne pripočítať fiktívne príjmy vo výške 90 % rozdielu medzi prvou a poslednou cenou spätného odkúpenia za rok, najmenej však vo výške 10 % poslednej ceny spätného odkúpenia (alebo burzovej či trhovej hodnoty), pri podieloch na fondoch tretích štátov preto, lebo úprava, ktorej podstata sa od 31. decembra 1993 nezmenila, súvisí s poskytovaním finančných služieb v zmysle pravidla zachovávajúceho nadobudnuté práva v článku 73c ods. 1 Zmluvy ES (od 1. mája 1999 článok 57 ods. 1 ES) (2)?
               V prípade zápornej odpovede na prvú otázku:
            
         
               2.
            
            
               Predstavuje podiel na takom investičnom fonde so sídlom v tretej krajine priamu investíciu v zmysle článku 73c ods. 1 Zmluvy ES (od 1. mája 1999 článok 57 ods. 1 ES), alebo závisí odpoveď od toho či podiel poskytuje investorovi, či už na základe vnútroštátnych predpisov štátu, v ktorom má investičný fond sídlo, alebo z iných dôvodov možnosť efektívnej účasti na riadení alebo kontrole investičného fondu?
            
         
      (1)  Článok 63 ZFEÚ.
   
      (2)  Článok 64 ods. 1 ZFEÚ.